5. להבין מה הסיפור שלנו ואיך אנחנו יכולות להגיש אותו לקהל, פרקים פרקים.
8. ליצור מערך שיווק שנעים לנו לתפעל, שמתאים לנו ולקהל שאיתנו ושמאפשר לנו לכתוב בחופשיות.
את מועדון הכתיבה יזמתי בדיוק מתוך הנקודות האלו – שאיתגרו את הלקוחות שלי, נשות הקהילה שלי בפייסבוק ונשים שאני פוגשת בדרך – ומשתפות אותי באתגרי הכתיבה שלהן.
בקבוצה קטנה אשר מאפשרת ליצור וליישם את כל הדברים האלו – ולפרוח.
המפגשים נערכים אונליין, דרך תוכנת זום, במשך שעה וחצי.
הם מספקים נקודת יציאה מעולה לכתיבה שיווקית אפקטיבית, יצירת מערך תוכן מסודר לעסק, בניית שגרת כתיבה קבועה ובעיקר – ללכת יד ביד עם מישהו שמספק את הבטחון והליווי הדרוש, חודש אחר חודש, כדי לכתוב יותר – ולשווק ביצירתיות ובהצלחה.
פעילות בקבוצה סגורה המשמשת ללמידה, התייעצות, שיתוף תכנים וקבלת פידבק באופן שוטף, לאורך כל החודש עם מענה זמין ומהיר.
2 שידורי לייב בקבוצה המיועדים לשאלות ותשובות. תאריכי השידורים יפורסמו מראש מדי חודש.
נושא חודשי מרכזי שיאפשר בכל חודש לקפוץ מדרגה ולהעשיר את התוכן בעסק, מבניית אסטרטגיית תוכן ועד לכתיבת מדריך מתנה. הנושא החודשי יועבר דרך תכנים בקבוצה, במפגשי ה-Zoom ובאמצעות חיבור לקורסים והכשרות באתר שלי.
למועדון ניתן להצטרף בכל עת – הוא יפעל בין ספטמבר 2019 – יוני 2020. (עדכון מאי 2020: ההרשמה למועדון הנוכחי הסתיימה. המועדון יחזור במתכונת רב שנתית בספטמבר 2020).
ספטמבר: יוצרות בהירות – לקראת שנה חדשה נעסוק במוצרים, בקהל היעד ובמטרות האסטרטגיות שלנו – ואיך הן יבואו לידי ביטוי בתוכן.
אוקטובר: חודש החגים הלא שגרתי הוא הזדמנות מעולה לצבור לנו רעיונות לכתיבה. איך אנחנו מתעדות רעיונות לאורך השגרה, אפילו זו של חופשות וארוחות חג.
נובמבר: נכנסות לעניינים ויוצרות אסטרטגיית תוכן לעסק. זה הזמן להסתכל קדימה אל הרבעון הקרוב ולבנות תוכנית תוכן המתבססת על כתיבה שיווקית, אישית ויצירתית – שתעזור לנו לשמור על שגרת שיווק קבועה.
דצמבר: צוללות לפלטפורמה שיווקית חדשה – לקראת שנה אזרחית חדשה נעבוד על תוכן לפלטפורמה שיווקית שתמיד רצינו לפתח, שהזנחנו או שכחנו במהלך הזמן ונעורר אותה לחיים.
ינואר: לומדות לכתוב סיפור – נדבר על סיפורים ואיך הם יוצרים מסגרת תוכן מעניינת, יצירתית ומרגשת סביב העסק.
פברואר: שגרת הכתיבה בעסק – זה הזמן להעמיק ולבדוק איך אנחנו משפרות את שגרת הכתיבה ומכניסות אותה ללוח המשימות הבלתי נגמר של העסק. זה יהיה חודש שבו נכתוב מדי יום, נתרגל שגרה מלאה בהשראה וניערך לקראת החלק השני של השנה – עם תכנים ורעיונות חדשים שבאים מאורח חיים של כתיבה.
מרץ: פיתוח רעיונות למוצרים – הרצאה, סדנה, קורס, תוכן חדש לאתר האינטרנט, מדריך חינמי או פשוט מערך שיווקי רענן – איך יוצרים פרויקט תוכן אפקטיבי ומרגש מהרעיונות שאספנו במחברת – ואני שם איתכן שלב אחר שלב.
אפריל: כתיבה אינטואטיבית – כדי לשמור על הגחלת במהלך הפסח וחופשותיו, נתרגל בחודש הזה כתיבה יצירתית, אינטואטיבית וללא חוקים.
מאי: כותבות ומרעננות את הסיפור שלנו – נכתוב יחד את סיפור האודות שלנו (לאתר ולרשתות החברתיות), נתעמק בו ונדייק אותו. על הדרך, בעלות האתרים שביננו, או אלו שרוצות אתר, יוכלו לצלול גם אל עמודי התוכן האחרים באתר האינטרנט בהדרכה שלי.
יוני: מתכוננות לקיץ – נקדיש את החודש לפיתוח תכנים ופרויקטים שיעזרו לנו לעבור את הקיץ בשלום ואפילו לנצל אותו לחופש המיוחל.
* תאריכי המפגשים מצויינים כאן למטה.
מנוי חודשי: 150 שקלים (תשלום חודשי – החל מרגע ההצטרפות ובכל חודש עוקב עד סיום תקופת המועדון).
ניתן לרכוש מנוי באמצעות תשלום בביט/העברה בנקאית – בתיאום ישיר איתי – גם לטווח של חצי שנה.
ניתן להפסיק את ההשתתפות במועדון בכל עת.
1. המפגשים מוקלטים וההקלטה תועבר לבנות הקבוצה יחד עם תקציר ממני.
2. למועדון קבוצת פייסבוק סגורה, קטנה ואינטימית שבה ישותפו תכנים גם במהלך השבוע ויהיה ניתן להתייעץ איתי גם במייל.
3. מי שמפספסת יכולה להצטרף למפגש של קבוצה אחרת/לקבוע איתי שיחת זום להשלמת פערים.
4. כשאנחנו מדברות כתיבה, אנחנו מדברות אישית, שיווקית, פייסבוקית, אתר-אינטרנטית, ניוזלטרית וכו’ – אין התמקדות בפלטפורמה מסוימת וניתן לשתף ולהתייעץ לגבי כל סוגיות התוכן והכתיבה שלכן.
היה לי העונג והכבוד להיות חלק מהקבוצה שלך, ממש נהניתי. אגב בזכות שינוי האודות שלי, השתתפתי היום בקבוצה של נשים מקסימות במקום מגורי וכשהגיע תורי להציג את עצמי פתחתי במילים אני אושרת ואני דוברת 2 שפות עברית והומור ואנשים ממש התחברו. אז תודה לקבוצה המדהימה הזו.
תודה גדולה לך נועה. כמו שהרגשתי לפני המפגשים, אני חייבת לומר לך שיש לך המון מה לתת וברור שטעמנו כאן רק על קצה המזלג אבל היה מצוין.
כל המפגשים מוקלטים ונשלחים לאחר השידור למייל ומועלים גם לקבוצת המועדון בפייסבוק.
פספסת מפגש ובא לך בלייב? תוכלי להצטרף למפגש המועדון של הקבוצה השנייה.